**Prijedlog projekta: Auto-Trgovina**

**Naziv projekta:** Auto-Trgovina (AT)

**Kratki opis projekta**: Auto-Trgovina je web-aplikacija namijenjena trgovini automobilima. Obuhvaća kupnju, prodaju, izračun carina, poreza, financiranje putem kredita ili leasinga te informacije o povlasticama kako bi omogućila lakšu kupovinu kupcima. Namijenjena je auto kućama i trgovcima automobila kako bi se povezali s kupcima čime se olakšava kupcima odabir te financiranje automobila na jednom mjestu, a trgovcima omogućava dolazak do novih kupaca.

**Svrha projekta:** Olakšati proces kupnje i prodaje automobila koji ne zahtjeva prolaženje kompleksnih procesa zasebnih auto kuća.

**Ciljevi projekta:**

* Pojednostaviti proces trgovine automobilima
* Povećati dostupnost informacija o kupnji i prodaji automobila
* Unaprijediti korisničko iskustvo tijekom procesa kupnje ili prodaje
* Pružiti informacije o carini, porezu, povlasticama te mogućnosti financiranja
* Postići konkurentnost na tržištu prodaje automobila

**Potencijalni korisnici ili tržište:** Potencijalni korisnici platforme su pojedinci koji žele kupiti ili prodati automobil bez obilaženja više izvora te auto kuće i drugi koje se bave trgovinom vozilima. Tržište obuhvaća širok spektar potencijalnih korisnika koji traže pouzdanu platformu za trgovinu vozilima.

**Isporuke:**

* Internet platforma u obliku web aplikacije za kupnju i prodaju automobila
* Sustav ili podsustav za prikupljanje informacija o carini, porezu, povlasticama te mogućnostima financiranja

**Kriteriji za mjerenje uspješnosti:**

* Broj registriranih kupaca i trgovaca na platformi
* Broj uspješno zaključenih transakcija putem platforme
* Financijski pokazatelji: prihodi od transakcija, troškovi održavanja platforme te profitabilnost projekta